KALANJIYAM - International Journal of Tamil Studies
KALANJIYAM – An International Journal of Tamil Studies is a quarterly bilingual publication in Tamil and English that seeks to enhance the knowledge and appreciation of Tamil literature and culture among scholars, students, and the general public through its rigorous, high-quality articles. The editorial team and contributors of KALANJIYAM consist of renowned experts in Tamil studies from around the globe, who contribute their expertise and insights to the journal. Each issue includes a variety of essays exploring different dimensions of Tamil literature, such as poetry, drama, fiction, and non-fiction, along with folklore and translation analysis. Additionally, KALANJIYAM features comprehensive book reviews that offer critical evaluations of recent academic works. This journal serves as an essential resource for anyone intrigued by Tamil literature and culture, enjoying widespread readership and citation among scholars and researchers. The significant contributions it makes to Tamil studies have led to several awards and honors. In addition to its printed version, KALANJIYAM is also available online, making its rich academic content easily accessible. With its dedication to scholarly rigor, thoughtful analysis, and promotion of Tamil literature and culture, KALANJIYAM is a must-read publication for anyone passionate about the vibrant heritage of Tamil Nadu.
Department of Library, Nallamuthu Gounder Mahalingam College, Pollachi
Our journal adopts CC BY License Creative Commons Attribution 4.0 International License http://Creativecommons.org//license/by/4.0/ . It allows using, reusing, distributing and reproducing of the original work with proper citation.
பண்டைத் தமிழர்கள் தங்களது அன்றாட வாழ்வில் பயன்படுத்திய எண்ணல், அளத்தல், நீட்டல் மற்றும் கால அளவீட்டு முறைகளை இக்கட்டுரை விரிவாக விளக்குகிறது. தொல்காப்பியம் மற்றும் சங்க இலக்கியங்களைச் சான்றாகக் கொண்டு, உடல் உறுப்புகள் மற்றும் இயற்கை நிகழ்வுகளின் அடிப்படையில் அமைந்த தனித்துவமான கணித அறிவை இது வெளிப்படுத்துகிறது. மிகச்சிறிய எண்கள் முதல் மிகப்பெரிய எண்கள் வரையிலான எண்வரிசைப் பிரமிடு மற்றும் முப்பொழுதாகப் பகுக்கப்பட்ட காலக் கணக்கீடுகள் குறித்து இதில் விளக்கப்பட்டுள்ளது. முகத்தல் மற்றும் நிறுத்தலளவைகளுக்குத் தமிழர்கள் பயன்படுத்திய ஒன்பது அடிப்படை எழுத்துக்களின் சிறப்பையும் இவ்வாய்வுக் கட்டுரை சுட்டிக்காட்டுகிறது. நீட்டலளவையில் சாண் மற்றும் முழம் போன்ற உடல் சார்ந்த அளவீடுகள் இன்றும் பேச்சுவழக்கில் நீடிப்பதை ஆசிரியர் உறுதிப்படுத்துகிறார். ஒட்டுமொத்தமாக, பழங்காலத் தமிழ்ச் சமூகம் அறிவியல்பூர்வமான அளவீட்டியல் கோட்பாடுகளைப் பின்பற்றியதை இந்தத் தொகுப்பு பறைசாற்றுகிறது.
Copyright (c) 2026 முனைவர் இரா.சதீஷ் மோகன் (Author) https://creativecommons.org/licenses/by/4.0
திருவாசகத்தில் மாணிக்கவாசகர் வெளிப்படுத்தும் மெய்ப்பாடுகள்
பண்டையத் தமிழர்களின் பல சங்க கால விழுமியஙஂகளுக்கு சார்பாகவும், வைணவ சமயம், சைவ சமயம் ஆகியவற்றை முன்னிறுத்தியும், அக்காலத் தமிழரிடையே செல்வாக்கு பெற்றிருந்த சமண, பௌத்த சமயங்களுக்கு எதிராகவும் தமிழ்ப் பக்தி இயக்கம் அமைந்தது. தமிழ்ப்பக்தி இயக்கங்கள் என்பது சைவ, வைணவம் என இரு சமயத்தினையும், வளர்க்க பல்வேறு இலக்கியங்களையும் படைத்தனர். இதன்வழி ஆன்மிகப் பெரியோர்கள் பக்தியினை வெளிப்படுத்தவும், மக்களை நல்வழியில் நெறிப்படுத்தி உற்றதுணையாக இருந்தவை பக்தி இலக்கியங்களே ஆகும். அந்த வகையில் சைவ சமயக் குறவர்களில் ஒருவரான மாணிக்கவாசகரின் திருவாசகப் பாடலில் வெளிப்படும் பக்தியினை ஆய்வதாக இக்கட்டுரை அமைந்துள்ளது.
Copyright (c) 2026 திருமதி. த. மஞ்சுளா, டாக்டர் ஜெ. ஜெயபிரதா (Author) https://creativecommons.org/licenses/by/4.0
மலைப்பகுதிகளில் தொன்மையான பழங்குடிகளாக வாழும் பழங்குடியினர் தங்கள் பூர்வீகத்திலேயே காலம் காலமாகத் தொடர்ந்து இடப்பெயர்ச்சி ஏதுமில்லாமல் அங்கேயே வாழ்ந்து வருகின்றனர். இவர்களை கானவர், புனவர், மலை குறவர், மலை வேடன், மலசர், கொல்லர், வேட்டுவர், கள்வர், குயவர் என்ற பெயர்களில் மலையும் மலை சார்ந்த பிரதேசங்களிலும் சிறுசிறு குடிகளாக குழுக்களாக சிற்றூர்களில் குறிப்பிட்ட மக்கள் வாழ்ந்தார்கள். இவர்களே கானவர்கள் என்று அழைக்கப்பட்டனர். குறிஞ்சி, முல்லை இன மக்கள் தேன், கிழங்கு, பழம் முதலிய உணவைச் சேகரித்தார்கள். மலைச் சாரல்களில் திணை, ஐவன நெல் விவசாயம் பார்த்தார்கள். பயிர்களை மேயவந்த காட்டு விலங்குகளை நாய், வில், அம்பு கொண்டு வேட்டையாடினார்கள். புல்லால் வேயப்பட்ட குடிசைகளில் வாழ்ந்தார்கள். திறவுச்சொற்கள் கானவா்களின் தோற்றம், .இனக்குழு, நிலம், குடியின் இயல்பு
Copyright (c) 2026 திருமதி.ஆ.கிரேஸி ஜெனோவா, முனைவா்.ஜா. பூரணி (Author) https://creativecommons.org/licenses/by/4.0
திருமூலர் வலியுறுத்தும் பண்டைய தமிழர் அரசாட்சி முறை
The Tamil language is the oldest language in the world. The culture of the Tamils is an unique in the world. The Tamils are those who had the moral values such as philosophy, wisdom, truth, honesty, equality, brotherhood, virtue, and worship. The Siddhar's philosophy is an entirely differenced from the moral values. The lives of the eighteen Siddhar can be said to be proof of this. The Nayanmars were the ones who were immersed in devotion in Tamil Nadu. They are called sixty-three. One of them, Thirumoolar Siddhar, was the leading Sridhar other world and had palace for himself in the saiva religion. Till today, he is considered a Siva Gnani and is called Siddhar by the Tamil world. The Thirumanthiram, which is the tenth of the twelve Saiva Tirumurai, was composed by him. Through the Thirumanthiram, he taught many wisdoms, spiritual disciplines, and the Siddha way of life to the Tamil community. Amount the many philosophies he expounded, the Gnana Arasachii Murai, that means Gnana system of Government System is one of them. In this regard, the purpose of this article is to study Thirumoolar's Gnana Arasachii Murai- means Gnana system of Government System.
Copyright (c) 2026 செ.முருகதாஸ் (Author) https://creativecommons.org/licenses/by/4.0
பண்டைய காலத்தில் வழிபாடு பற்றியும் ,எந்த எந்த பொருட்களைத் தெய்வமாக வழிபட்டனர் என்பதற்கான சான்றாக சங்க இலக்கியப் பாடல்கள் எடுத்தாளப்பட்டுள்ளன. சங்க இலக்கியத்தில் சிலப்பதிகாரம் என்ற காப்பியத்தில் வழிபாடு பற்றிய செய்திகள் மேற்கோளாக காட்டப்பட்டுள்ளன அந்த வகையில் வழிபாட்டு முறைகள் என்ற தலைப்பில் வழிபாடு எப்போது தோன்றியது எதற்காக தோன்றியது என்பதற்கான காரணங்களும் கூறப்பட்டுள்ளன.
Copyright (c) 2026 முனைவர் கோ.மாலினி (Author) https://creativecommons.org/licenses/by/4.0
உண்டாட்டு என்பது பண்டைய தமிழர் வாழ்வியலுடன் இயைந்த போர் சார்ந்த கொண்டாட்ட நிகழ்வாகும். போரில் பகைவரிடமிருந்து ஆநிரைகளைக் கவர்ந்து வந்த வீரர்களின் வெற்றியைக் கொண்டாடும் வகையில் கள்ளும், இறைச்சியும் உண்டு களித்து ஆடும் விழாவாக உண்டாட்டு அறியப்பெறுகின்றது. பண்டைத் தமிழர் வாழ்வியலில் இடம்பெற்றிருந்த உண்டாட்டைக் கள்ளுண்டு களிக்கும் உணவு விருந்தாகக் கருதிப் புறக்கணிக்க இயலாது. உண்டாட்டு, வீரத்தைப் போற்றும் விழாவாகவும் சமூக ஒற்றுமையை வளர்க்கும் நிகழ்வாகவும் கொடைப்பண்பின் வெளிப்பாடாகவும் பழந்தமிழரின் உணவுசார் பண்பாட்டின் அடையாளமாகவும் அமைகின்றது. சங்க காலம் தொடங்கி இன்று வரை சமூகத்தில் மலிந்திருக்கும் போதைசார் நுகர்வு சங்க கால உண்டாட்டின் நீட்சியாக அமைகின்றது. சமகாலத்திலும் போற்றத் தக்க வெற்றிக்குப் பிறகு நீளும் கள்ளுண்டு களித்தல் தொடர்புடைய விருந்து முறைமைகள் சங்க கால உண்டாட்டின் எச்சமாக அமைகின்றது. ஈராயிரம் ஆண்டு கால வரலாறு கொண்ட உண்டாட்டு எனும் புற வாழ்வியல் சார்ந்த உணவுப் பண்பாட்டுக்கூறின் பரிமாணங்களைச் சங்க இலக்கியத்தை ஆய்வு எல்லையாகக் கொண்டு தொகுத்தளிக்குமாறு பண்டைத் தமிழரின் வாழ்வியலில் உண்டாட்டு எனும் இவ்வாய்வுக் கட்டுரை அமைகின்றது.
Copyright (c) 2026 முனைவர் ப. ரேவதி (Author) https://creativecommons.org/licenses/by/4.0
தமிழர் கிராமிய விளையாட்டுகள் மற்றும் உடல் ஆரோக்கியம் – சமூக நோக்கிலான ஆய்வு
தமிழர் பண்பாட்டில் கிராமிய விளையாட்டுகள் முக்கியமான கலாச்சார மரபாக விளங்குகின்றன. இவ்விளையாட்டுகள் உடல் வலிமை, மன உறுதி, ஒற்றுமை உணர்வு மற்றும் சமூக நல்லிணக்கத்தை வளர்க்கும் பண்புகளைக் கொண்டவை. பழங்கால தமிழர்கள் தங்கள் அன்றாட வாழ்க்கையோடு இணைந்த பல்வேறு விளையாட்டுகளை உருவாக்கினர். அவை உடற்பயிற்சிக்கான கருவிகளாக மட்டுமன்றி சமூக ஒற்றுமையையும் பண்பாட்டு அடையாளத்தையும் பாதுகாக்கும் சாதனங்களாக இருக்கின்றன. இக்கட்டுரை தமிழர் கிராமிய விளையாட்டுகளின் வரலாறு, அவற்றின் உடல் ஆரோக்கியப் பயன்கள், சமூகப் பங்களிப்பு மற்றும் இன்றைய சூழலில் அவற்றின் அவசியம் ஆகியவற்றை இக்கட்டுரை ஆய்வு செய்கிறது.
Copyright (c) 2026 முனைவர் பாலசுப்பிரமணி சி (Author) https://creativecommons.org/licenses/by/4.0
குறிஞ்சிப்பாட்டில் அகப்பண்பாட்டு சிந்தனைகள்
பழந்தமிழர் வாழ்க்கையை அகம் புறம் என்று இருபகுப்பாக வாழ்ந்தனர். சங்க இலக்கியங்களான எட்டுத்தொகையும் பத்துப்பாட்டும் அக்கால மக்களின் அகப்புறச் சிந்தனைகளையும் பண்பாட்டுக் கூறுகளையும் எடுத்துக்காட்டுகின்ற காலத்தால் அழியாத கல்வெட்டுகள் போன்று ஒளிர்விடுகின்றன. பத்துப்பாட்டு நூல்களில் ஒன்றான குறிஞ்சிப்பாட்டு பண்டைத்தமிழரின் அகவாழ்வினையும், உணர்வு சார்ந்த விழுமியங்களையும் வெளிப்படுத்துகிறது. நிலத்தைப் பண்படுத்தி நல்ல விளைச்சலைப் பெறுவது போல் மனிதனும் மனத்தினை பண்படுத்துவதும் மிகவும் இன்றியமையாததாகிறது. சங்க காலம் முதல் தற்காலம் வரை மனித வாழ்வில் முக்கியப் பங்காற்றுவது பண்பாட்டுச் சிந்தனைகளே ஆகும். அவ்வகையில் குறிஞ்சிப்பாட்டில் இடம்பெறும் அகப்பண்பாட்டுச் சிந்தனைகளை ஆராய்வதை நோக்கமாகக் கொண்டு இவ்வாய்வுக் கட்டுரை அமைகின்றது.
Copyright (c) 2026 முனைவர் ப.உமாதேவி (Author) https://creativecommons.org/licenses/by/4.0
குறுந்தொகை உணர்த்தும் பண்பாட்டுக் கூறுகள்
குறுந்தொகை உணர்த்தும் பண்பாட்டுக் கூறுகள் என்னும் தலைப்பிலான இந்த ஆய்வுக்கட்டுரை, சங்க காலத் தமிழர்களின் வாழ்வியல் நெறிகள், ஒழுக்கங்கள், அகம் சார்ந்த பண்பாட்டு விழுமியங்கள் ஆகியவற்றை விரிவாக ஆராயலாம். எட்டுத்தொகை நூல்களுள் முதலாவதாக வைத்து எண்ணப்படும் பெருமை உடையது குறுந்தொகை ஆகும். "நல்ல குறுந்தொகை" என்று அடைமொழியால் அழைக்கப்படும் இந்நூல், அகப்பொருள் சார்ந்த 401 பாடல்களைக் கொண்டது. சங்க கால மக்களின் அக உணர்வுகளை மட்டுமன்றி, அவர்தம் ஆழமான பண்பாடு, நாகரிகம், சமுதாய விழுமியங்கள் ஆகியவற்றைத் துல்லியமாகப் படம் பிடித்துக் காட்டும் வரலாற்று ஆவணமாகவும் குறுந்தொகை திகழ்கிறது
Copyright (c) 2026 முனைவர் ப.சசிகலா (Author) https://creativecommons.org/licenses/by/4.0
இனவரைவியல் நோக்கில் பத்துப்பாட்டு மருத நில மாந்தர்களின் வாழ்வியல்
சங்க இலக்கியங்கள் அக்கால மக்களின் வாழ்வியலை அறிந்து கொள்ள உதவும் வரலாற்றுப்பெட்டகமாக விளங்குகிறது. பண்டைய கால மக்களின் வாழ்வியல் நிலத்திற்கு ஏற்ற வகையில் கட்டமைக்கப்பட்டது. அவ்வாறு வாழ்ந்த மக்களில் மருத நில மாந்தர்களின் வாழ்வியல் மற்ற நிலங்களிலிருந்து ஏற்ற முடையதாகக் காணப்பட்டது. அத்தகு நிலையினை, பத்துப்பாட்டில் மருத நில மாந்தர்களின் வாழ்வியலை இனவரைவியல் நோக்கில் ஆராய்வதாக இக்கட்டுரை அமைகிறது.
Copyright (c) 2026 முனைவர் பா.மோகன் (Author) https://creativecommons.org/licenses/by/4.0
மனிதனின் இன்றியமையாத தேவை உணவு ஆகும். எனவே அனைத்து உயிரினங்களும் உணவு தேடுவதை அடிப்படையாகக் கொண்டுள்ளன. பசி, நோய், பகை இல்லாத நாடே நல்ல நாடு என்பார் வள்ளுவர். உயிர் வாழ்வதற்குத் தேவையான ஆற்றலைத் தருவது உணவு ஆகும். ஒருவர் நல்ல உடல் நலத்துடன் வாழ்வதற்கு சத்தான உணவு வகைகளை உண்ண வேண்டும் . சத்து நிறைந்த உணவு வகைகளுள் தானியங்கள் பெரும் பங்கு வகிக்கின்றன. இதனை, எள்ளும் ஏனலும் இறுங்கும் சாமையும் கொள்ளும் கொள்ளையிற் கொள்ளும் பண்பும் அள்ள லோங்களத் தமுதின் பண்டியும் தள்ளும் நீர்மையிற் றலை மயங்குமே ( கம்ப. பால. 86) என்ற கம்பரின் பாடல் வரிகளால் அறியலாம் தொல்காப்பியம் காட்டும் உணவு தமிழர்கள் உணவு என்பதை உணா, உணவு, உண்டி, வல்சி, ஓதனம், ஊட்டம் போன்ற பல சொற்களைப் பயன்படுத்தியுள்ளனர். மெய்தெரி வகையின் எண்வகை உணவின் செய்தியும் வரையார் அப்பாலான (தொல்.பொருள் – 634) என்னும் நூற்பா எண்வகை உணவு பற்றிக் குறிப்பிட்டுள்ளது. தொல்காப்பிய அகத்திணையியலில் ஐவகை நிலங்களுக்குரிய கருப்பொருள் பற்றிக் கூறும்போது உணவு என்று பொருள் தரும் வகையில் உணா என்ற சொல் அமைந்துள்ளது. மேலும் பிண்டம், பெருஞ்சோற்றுநிலை போன்ற உணவுத் தொடர்பான சில சொற்களே தொல்காப்பியத்தில் இடம்பெற்றுள்ளன.
Copyright (c) 2026 முனைவர் க .மகேஸ்வரி (Author) https://creativecommons.org/licenses/by/4.0
பழந்தமிழ் இலக்கியங்களில் இடம்பெற்ற வேளாண்மைக் கூறுகள்
வேளாண்மை என்பது நிலத்தோடு தொடர்புடைய தொழிலும் வாழ்வும் ஆகும். நிலமே மனிதனின் இருப்பிற்கும் வாழ்விற்கும் ஆதாரமாக அமைந்துள்ளது. பஞ்சபூதங்களில் அதுவே மனிதனுக்குத் தேவையான அனைத்து கனிம வளங்களையும் தன்னகத்தே கொண்டுள்ளது. நிலமில்லையேல் உணவு, உடை, உறைவிடம் போன்ற அடிப்படைத் தேவைகளைப் பெறுவது அரிதாகும். எனவே நிலத்தைப் பேணுவதும் பாதுகாப்பதும் நிலத்தோடு தொடர்புடைய இயற்கையைப் போற்றுவதும் மக்களின் வாழ்வில் மிக முக்கியச் செயல்பாடாக அமைந்துள்ளது. வேட்டை சமூகத்திலிருந்து மேய்ச்சல் சமூகமாக பயணித்த மனித இனம் நிலத்தின் அருமை பெருமைகளை உணர்ந்து வாழத் தலைபட்டபோதே வேளாண்மை தொடங்கிவிட்டது. வேளாண்மைச் செயல்பாட்டில் முதன்முதலாக அமைவது நிலம்சார் வாழ்வியல் ஆகும். நிலம்சார் வாழ்வியல் என்பது பரந்து விரிந்த உலகில் நிலத்தின் தன்மைக்கேற்ப தன் வாழ்க்கையை அமைத்துக் கொள்வது. அந்தவகையில் பழந்தமிழர் மலை, காடு , கழனி, கடல் என தன் நிலப்பரப்புக்களை அறிந்து, அதன் தட்பவெப்ப நிலைக்கேற்ப வாழத் தலைபட்டனர். நாடோடி வாழ்க்கையிலிருந்து முற்றிலும் மாறி ஓரிடத்தில் சமூகமாகக் கூடி வாழ நிலமே காரணமானது. ஓரிடத்தில் தங்கி தனக்கென இருப்பிடத்தையும் வாழ்வியலையும் அமைத்துக்கொண்டனர். அதற்கு வேளாண்மை அவர்களுக்குக் கைகொடுத்தது. நிலத்தை ஆள்வது வேளாண்மை எனச் சொல்லப்பட்டாலும் நிலப்பயன்களை உருவாக்குவதும் அதனோடு தொடர்புடைய அனைத்துச் செயல்பாடுகளும் வேளாண்மையோடு தொடர்புடையது ஆகும். பழந்தமிழ் இலக்கியங்கள் அனைத்திலும் மனிதனது வேளாண்மைச் செயல்பாடுகளே மிகுதியாகக் காணப்படுகின்றன. அந்த வகையில் நிலம் சார் வாழ்வியலில் மனிதனின் உழைப்பும் தொழிலும் பற்றிய செயல்பாடுகள் மரபுகளாகப் போற்றப் பெறும் தன்மையை ஆய்வாக இக்கட்டுரை அமைகிறது.
Copyright (c) 2026 முனைவர் ரா.செண்பகவள்ளி (Author) https://creativecommons.org/licenses/by/4.0
புறநானூறு காட்டும் மனித நேயமும் இயற்கையும்
தமிழ் இலக்கியங்களில் இயற்கை என்பது இயல்புகளுக்குக் காரணமாய் அமைவது. மனித வாழ்க்கையும் இயற்கையும் ஒன்றுக்கொன்று பிரிக்க முடியாத உறவுடன் சித்தரிக்கப்படுகின்றன. மனிதனின் உணர்வுகள், தொழில்கள், வாழ்வியல் நெறிகள் மற்றும் சமூகப் பழக்கவழக்கங்கள் அனைத்தும் இயற்கைச் சூழலோடு இணைந்து காணப்படுகின்றன. இயற்கைக் கூறுகள் மனித வாழ்வின் அங்கங்களாகப் படைக்கப்பட்டுள்ளன. வேளாண்மை, நீர் மேலாண்மை, உணவு உற்பத்தி, போர்முறை, வணிகம், சுற்றுச்சூழல் விழிப்புணர்வு ஆகியவை சிறப்பாக எடுத்துரைக்கப்படுகிறது.. புறநானூறில் மனித உணர்வையும் இயற்கையின் தன்மையும் ஆராய்வதே நோக்கமாகும்.
Copyright (c) 2026 முனைவர் சி.பூங்கொடி (Author) https://creativecommons.org/licenses/by/4.0
அறத்தின் கூறுகளை அடிப்படையாகக் கொண்ட நூல்கள் அறநூல்கள். அவற்றில் ஒன்று ‘ஆசாரக்கோவை’ ஆகும். தமிழர்தம் பழக்கவழக்கங்கள் பலவற்றை இந்நூல்வழி அறியலாம். அதாவது, உறங்கச் செல்லும் நேரமும் உறக்கம் முடித்து படக்கையினை விட்டு எழும் நேரமும் கூறப்பட்டுள்ளது. மேலும் எழும்போது அன்றைய நாட்கள் செய்ய வேண்டிய செயல்களை வரிசையாக மனதில் எண்ணி, தந்தையும் தாயையும் வணங்கிடல் வேண்டும் என்கிறது. உணவு உண்ணும்முறை பற்றி, உண்ணும்பொழுது கிழக்குத் திசைநோக்கி அமர்ந்து, தூங்காமல், அசைந்தாடாமல் வேறொன்றையும் பார்க்காமல் பேசாமல், கையாலெடுத்து சிந்தாமல் உண்ணுதல் வேண்டும் என்கிறது. பெரியோர்களுக்கு முன்பாக, அங்காய்ந்து நகைத்தலும் கொட்டாவி விடுதலும் காறித் துப்புதலும் தும்முதலும் நாகரீகமானவர் செயலாகாது என அறிவுறத்தப்படுகிறது. சங்க இலக்கியங்களில் கூறப்படாத இப்பழக்க வழக்கங்கள் இன்றைய காலத்தில் பின்பற்றப்பட்டாலும் அவை பண்டைய தமிழரின்வழி வந்தவையல்ல. கி.பி. 250 - இக்குப் பின் அயலவர்களான களப்பிரர், பல்லவ மன்னர்கள் ஆட்சி மாற்றங்கள், நீதி இலக்கியங்களின் தோற்றங்கள் ஆகியவற்றின் வாயிலாக இவை உட்புகுந்திருக்கலாம் என்று கருதமுடிகிறது.
Copyright (c) 2026 முனைவர் மு.கருப்புசாமி (Author) https://creativecommons.org/licenses/by/4.0
காலத்தின் வரலாறுகள் மனித நாகரிகத்தின் உளிகள் ஆகும். மனித நாகரிகத்தின் வளர்ச்சியும், வீழ்ச்சியும் இயற்கையோடு இயைந்ததாகவே இருந்து வருகின்றது. இயற்கை பேரிடராலே சிந்து நதிக்கரை நாகரிகங்கள் அழித்தன. பூம்புகார் லெமூரியா மற்றும் உறையூர் என இயற்கைப் பேரிடருக்கு ஆட்பட்ட நாகரிக நகரங்கள் ஏராளம். இயற்கையோடு இணைந்து செல்லும் மனித நாகரிகங்களே காலத்தைத் தாண்டி நிற்கின்றன. அந்த வகையில் எத்தனையோ இடர்களுக்கு உட்பட்டாலும் அதிலிருந்து மீண்டு தமிழகத்தின் தன்னிகரல்லா ஆட்சிமுறையைத் தந்த அரசு சோழப்பேரரசு எனலாம். அவர்களின் நீர் மேலாண்மையும் ,நிர்வாகச் சிறப்பும் இன்று வரை அழியாத சான்றாக செயல்பட்டு வருகின்றன. இவை குறித்த கருத்துக்களை வரலாற்று ஆய்வு அணுகுமுறையில் நோக்குவதாக இக்கட்டுரை அமைகிறது.
Copyright (c) 2026 முனைவர் ஈ இசக்கியம்மாள் (Author) https://creativecommons.org/licenses/by/4.0
சுயநலமில்லாமல் பிறர் நலத்தினை காக்க வேண்டும் என்பதில் நம் தமிழர்களுக்கு நிகர் தமிழர்களே முன்னோடியாக விளங்கினார்கள். மனுநீதிச் சோழன், ஒரு பசுவின் கன்றிற்காக தன் மகனையே தண்டித்தவன். சிபிச் சக்கரவர்த்தி புறாவுக்காக தன் உடலையே தானம் செய்ததும், பாரி மன்னன் முல்லைக்காகத் தேர் கொடுத்ததும், பேகன் என்ற மன்னன் மயிலிற்காக போர்வை அளித்ததும் வரலாற்றில் மாறாமல் இருந்து வந்த தமிழர்களின் கருணையாகும். தன்னைத் தாக்கிய பகைவர்களுக்கு கூட துன்பம் விளைவிக்காது போராட்டத்தினை வென்ற அகிம்சைவாதி மகாத்மா காந்தி. பிற உயிர்களுக்கு சேவை செய்வதற்கான தன் வாழ்நாளையே அர்ப்பணித்த அன்னை தெரசா. தென்னாப்பிரிக்காவில் நிறவெறி அமைப்பை முடிவுக்கு கொண்டு வரப் போராடிய நெல்சன் மண்டேலா என மனிதநேயம் காத்த மனிதர்கள் பட்டியல் நீள்கிறது.
Copyright (c) 2026 முனைவர் மோ. கிறிஸ்டி (Author) https://creativecommons.org/licenses/by/4.0
அகம் மற்றும் புறம் எனும் இரு பெரும் வாழ்வியல் நெறிகளைக் கொண்டிருந்த சங்க காலத் தமிழர்கள் இவ்விரு நிலைகளிலும் அறத்தை நிலையான சமூக மதிப்பாகவும் வாழ்வியல் நெறியாகவும் கொண்டிருந்தனர். வாளும் வேலும் ஓங்கும் போர் முழங்கும் களத்திலும் நெறிதவறா மாண்பை மறவர்கள் வெளிப்படுத்த முனைந்துள்ளனர். அதனை இலக்கியங்களும் இலக்கணங்களும் புறத்துறைகள் வாயிலாக வெளிப்படுத்துகின்றன. அத்தகு புறத்துறைகளுள் ஒன்றாக பெருஞ்சோற்றுநிலை அமைகின்றது. பெருஞ்சோற்றுநிலை என்பது சங்ககாலத் தமிழர்களின் உயர்ந்த வாழ்க்கை நெறியையும் வீரத்தையும் மனிதநேயத்தையும் வெளிப்படுத்தும் சமூகச் சடங்காகும். விருந்தோம்பலின் மாற்று வடிவமாக அமையும் பெருங்சோற்றுநிலை, மறவர்களின் மற மாண்பிற்கு அரசு அளிக்கும் மதிப்பாக அமைகின்றது. போர்க்களத்திலும் விருந்தோம்பும் பண்டைத் தமிழரின் வாழ்வியல் நெறிக்குச் சான்றாக அமையும் பெருஞ்சோற்று நிலையின் பரிமாணங்களை சங்க இலக்கியமான புறநானூற்றை எல்லையாகக் கொண்டு தொகுத்தளிக்குமாறு தமிழரின் வாழ்வியலில் பெருஞ்சோற்று நிலை எனும் இவ்வாய்வு அமைகின்றது.
Copyright (c) 2026 முனைவர் ஆ. உமாராணி (Author) https://creativecommons.org/licenses/by/4.0
பண்டையத் தமிழர்களின் நீர் மேலாண்மை முறைகள், அவற்றின் சமூக, பொருளாதார மற்றும் சுற்றுச்சூழல் தாக்கங்களை ஆய்வு செய்வதே இவ்வாய்வின் நோக்கமாகும். பண்டையத் தமிழர்களின் நீர் மேலாண்மை முறைகள் இன்றைய நிலையான நீர்வள மேலாண்மைக்கு முன்னுதாரணமாக அமைகின்றன. நீர் என்பது மனித வாழ்வின் அடிப்படை வளமாகும். இதன் முக்கியத்துவத்தை உணர்ந்த பண்டைய தமிழர்கள், மழைநீரை சேமித்து திறம்பட பயன்படுத்தும் பல்வேறு நீர் மேலாண்மை முறைகளை உருவாக்கியிருந்தனர். தமிழகம் பெரும்பாலும் பருவமழையைச் சார்ந்த பகுதியாக இருந்ததால், நீரைச் சேமிப்பதற்கும் பகிர்ந்து பயன்படுத்துவதற்கும் அறிவியல் அடிப்படையிலான அமைப்புகளை அவர்கள் உருவாக்கினர்.
Copyright (c) 2026 சபிதா பேகம் த (Author) https://creativecommons.org/licenses/by/4.0
பழந்தமிழகத்தை ஆண்ட மூவேந்தர்களையும் குறுநில மன்னர்களையும் வள்ளல்களையும் உலகிற்கு எடுத்துக்காட்டிய பெருமை சங்க காலப் புலவர்களையே சாரும். புலவர்கள் பாடல்கள்பாடி பரிசில் பெற்று வாழ்ந்தனர். அதோடு அமையாது, அரசர்களிடம் காணும் குறைகளை எடுத்துக் கூறி அவர்களைத் திருத்தினர் .பகை அரசர்களுக்கும் அறிவுரை கூறி அவர்களை நண்பர்களாக்கினர். அரசியலில் நெறி பிறழ்ந்த மன்னர்களை இடித்துரைத்தனர்.. அரசர்களும் புலவர்களை அருமை நண்பராகவே போற்றி வந்தனர். புலவர்களின் அறிவுரைகளில் ஒன்றாகத்தான், புலவர்கள் அரசர்கள் போரிட்ட போர்க்களத்திற்கே சென்றனர். அங்கு நிகழ்ந்த போரையும் அதன் அழிவுகளையும் அதன் விளைவுகளையும் கண்டு போரைத் தடுக்கும் அறவுரைகளைக் கூறித் தடுத்தனர். அமைதியான சமுதாயத்தை உருவாக்கிய மிகச்சிறந்த ஊடகவியலாளர்களாகிய புலவர்களை அடையாளம் காட்டும் வகையில் இக்கட்டுரை இடம்பெறுகின்றது.
Copyright (c) 2026 முனைவர் சி தீபா (Author) https://creativecommons.org/licenses/by/4.0
இறைவனைப் பல்வேறு நிலைகளில் வழிபட்ட மக்கள் இறைவனுக்குக் கோயில்கள் எழுப்பியும், சிறப்புகள் செய்துள்ளனர். “கோயிலில்லா ஊரில் குடியிருக்க வேண்டாம்” என்பது ஒளவையின் அமுத மொழியாகும். எனவே தான் கோயில் இல்லாக் குறை ஏற்படாதவாறு ஊர் தோறும் திருக்கோயில்கள் எழுப்பப்பட்டுள்ளன. தமிழகத்தில் கோயில் இல்லாத ஊர் இல்லை என்று உறுதியாகக் கூறலாம். அவ்வகையில் பழந்தமிழரின் வாழ்க்கையை மையமாகக் கொண்ட கோயில்கள் பற்றி ஆராய்வதாக இவ்வாய்வானது அமைகின்றது கோயில்கள் விளக்கம் இறைவனை மூலவரையில் வைத்து வழிபடும் பொது இடம் கோயில் ஆகும். கோயில் என்பது இறைவனின் வீடு ஆகும். “கோ” என்றால் இறைவன் – அரசன் – தலைவன் – கணவன் என்பலாம். “இல்” என்றால் வீடு, ஆகவே, கோ + இல் என்றால் தலைவனின் வீடு, இக்கோயில்கள் அம்பலம், இறைப்பொதுவில், கோட்டம், நகர், பொதுவில், மன்றம் என சுட்டப்பெற்றிருந்தன. கடவுள் அமைந்த இடத்திற்கும், காவல் உறைந்த அரண்மனைக்கும் கோயில் என்பது அக்காலத்தில் பொதுப் பெயராக இருந்தது.
Copyright (c) 2026 சி.குமுதா (Author) https://creativecommons.org/licenses/by/4.0
பண்டைய தமிழரின் அகம்-புறம் வாழ்வியல் கோட்பாடுகள்
பண்டைய தமிழரின் சமுதாயக் கோட்பாடுகள் அறம், ஒழுக்கம், மற்றும் இயற்கை சார்ந்த வாழ்வியல் ஆகியவற்றை அடிப்படையாகக் கொண்டவை. சங்க இலக்கியங்கள் மற்றும் தொல்காப்பியம் வாயிலாக அறியப்படும் இவர்களின் சமுதாயக் கோட்பாடுகள், மனித நேயம், சமத்துவம் மற்றும் இயற்கை உடனான இணைவு ஆகியவற்றை வலியுறுத்துகின்றன. சமுதாயம் என்பது ஒரு கூட்டமைப்பு ஆகும். இந்தக் கூட்டமைப்பில் பல சிக்கல்கள் வாய்ந்த தனித்தனி அமைப்புகள் கலந்து உறவாடும் நிலை ஏற்படும். அதனால் ஒரு சமுதாய அமைப்பு என்பது சிக்கல் வாய்ந்த அமைப்பாக இருப்பது என்பதுதான் உண்மை. இந்தச் சிக்கல் வாய்ந்த சமுதாய அமைப்பினை ஆராய, அறிந்து கொள்ள பல அறிவியல் சார்ந்த அணுகுமுறைகள் தேவைப்படும். சமுகவியல் என்பது பல்வேறு அறவியல், அறிவியல் சார்ந்த பல உட்கூறுகளைக் கொண்டதாக விளங்குவதால் சமூகவியல் ஆய்வே சமுதாயத்தை ஆராயச் சிறந்த ஆய்வுமுறையாகும்.
Copyright (c) 2026 முனைவர் பூ.மு.அன்புசிவா (Author) https://creativecommons.org/licenses/by/4.0
மனித சமுதாயத்தின் தோற்றத்தோடு வழிபாட்டு மரபுகளும் தோன்றின. இயற்கையின் பேராற்றலைக் கண்டு வியந்த பண்டை மனிதன், தன்னைவிட உயர்ந்த சக்தி ஒன்று உலகை இயக்குகிறது என்ற நம்பிக்கையை வளர்த்துக் கொண்டான். அந்த நம்பிக்கையின் வெளிப்பாடாக வழிபாடு உருவானது. பண்டைத் தமிழர்களின் வாழ்வியலிலும் வழிபாடு முக்கிய இடம் பெற்றிருந்தது. அவர்களின் சமயம், பண்பாடு, அரசியல், சமூக அமைப்பு ஆகிய அனைத்திலும் வழிபாட்டின் தாக்கம் காணப்படுகிறது. சங்க இலக்கியங்கள் பண்டைத் தமிழரின் வாழ்வியலைப் பிரதிபலிக்கும் வரலாற்றுப் பெட்டகங்களாகத் திகழ்கின்றன. அவற்றுள் எட்டுத்தொகை நூல்களில் ஒன்றான புறநானூறு, புறவாழ்க்கைக் கூறுகளை விரிவாக எடுத்துரைக்கும் சிறப்புடையது. அரசியல், போர், கொடை, வீரம், சமூக அமைப்பு ஆகியவற்றுடன் சங்ககாலத் தமிழர்களின் சமய நம்பிக்கைகளையும் வழிபாட்டு மரபுகளையும் வெளிப்படுத்தும் அரிய சான்றுகளை புறநானூறு வழங்குகிறது. புறநானூற்றில் இடம்பெறும் வழிபாட்டு முறைகள், அக்கால மக்களின் பக்திச் சிந்தனையையும் சமூகப் பண்பாட்டையும் அறிய உதவுகின்றன. அவற்றை வெளிப்படுத்தும் வகையில் பண்டைத் தமிழரின் வழிபாட்டு மரபுகள் எனும் இவ்வாய்வுக் கட்டுரை அமைகின்றது.
Copyright (c) 2026 முனைவர் க. சாமுவேல் பாபு (Author) https://creativecommons.org/licenses/by/4.0
“யாதும் ஊரே யாவரும் கேளிர்”1 என்கிறது புறநானூறு இந்த வரிகளை நாம் சதாரண வரிகளாக எடுத்துக்கொள்ள முடியாது ஈராயிரம் ஆண்டுகளுக்கு முன்னரே கணியன் பூங்குன்றனார் எல்லா ஊரும் என்னுடைய ஊராகும் உலகின் எல்லாப் பகுதியல் வாழும் மக்களும் என்னுடைய உறவினர்கள் என்ற ஆழமான கருத்தை அழுத்தம் திருத்தமாகவும் ஆணித்தரமாகவும் சொன்ன கூற்று இங்கு ஒப்பு நோக்கத்தக்கது.
Copyright (c) 2026 ஹ. கணேஷ் பிரசாத், முனைவர்.N.பிரேமா (Author) https://creativecommons.org/licenses/by/4.0
சங்க இலக்கியங்கள் தமிழர்களின் தொல்வாழ்வியலை நிலம் மற்றும் சூழல் சார்ந்த உணவு முறைகளின் அடிப்படையில் மிகத் துல்லியமாகப் பகுத்துக் காட்டியுள்ளன. இலக்கியம் என்பது அது தோற்றம் பெற்ற காலகட்டத்தின் சமூக எழுத்து வரலாறு என்பதால், மக்களின் வாழ்வியல் கூறுகள் யாவும் பனுவல்களில் ஆவணப்படுத்தப்பட்டுள்ளன. உணவு என்பது வெறும் பசிப்பிணி தீர்க்கும் காரணி மட்டுமன்றி, திணைசார் பண்பாட்டின் குறியீடாகவும் விளங்குகிறது. அவ்வகையில், சங்க இலக்கியப் பதிவுகளில் இடம்பெற்றுள்ள கீரை உணவு, அதன் வழியிலான பண்பாட்டுக் கூறுகள் மற்றும் மக்களின் வாழ்வியல் மரபுகளைப் பனுவல்சார் பகுப்பாய்வு முறையில் விரிவாக ஆராய்வதை இக்கட்டுரை முதன்மை நோக்கமாகக் கொண்டுள்ளது.
Copyright (c) 2026 க. விஜயலெட்சுமி (Author) https://creativecommons.org/licenses/by/4.0
புறநானூறு கூறும் பண்டைய தமிழரின் உயரிய சிந்தனைகள்
பண்டைய தமிழரின் வாழ்க்கை வரலாறுகளை எடுத்துக்காட்டும் ஆதாரங்கள் நிறைந்ததாக இருப்பது நமது சங்க இலக்கியம் ஆகும். சங்க இலக்கியச் செய்திகள் வெறும் புராணக் கதைகளின் புனைவுகள் அல்ல. மக்களின் நடைமுறை வாழ்வு சார்ந்த குறிக்கோள்களை உள்ளடக்கிய இலக்கியம் ஆகும். சங்கப் பனுவல்கள் அன்றைய மக்களின் வாழ்வு நெறிமுறைகளை நமக்கு நேரடியாக எடுத்துக்காட்டுகின்றன. எதிர்காலச் சமுதாயம் எவ்வாறு அமைய வேண்டும் என்ற முறைமையைச் சுட்டிக் காட்டுகின்றது. நம்முடைய தமிழ் இனத்தின் பாரம்பரியச் சொத்தான பண்பாட்டுக் கூறுகள், உயர் சிந்தனைகள் முதலானவைகள் சங்க நூல்களில் பொதிந்து காணப்படுகின்றன. அவற்றினை எடுத்துக்காட்டுவதே இக்கட்டுரையின் நோக்கமாக அமைகிறது.
Copyright (c) 2026 முனைவர் மா.ஜெ.சசிக்குமார் (Author) https://creativecommons.org/licenses/by/4.0
பழந்தமிழ் மக்களின் நாகரிகத்தையும், பண்பாட்டையும் நமக்கு உணர்த்துபவை சங்க இலக்கியங்கள் ஆகும். தமிழ்ச் சமூகத்தின் வரலாற்றையும், சங்க இலக்கியமும் கட்டடக்கலையும் பற்றி இங்கு காண்போம். சங்க இலக்கியத்தில் கட்டிடக்கலை பெரும் வளர்ச்சியை தோற்றுவித்தன. “சங்க இலக்கியம், இரண்டாயிரம் ஆண்டுகளுக்கு முன் வாழ்ந்த தமிழர்களின் வாழ்வியல் கருத்துநெறிகளைத் தம்முள் பொதித்து வைத்துள்ள ஓர் அரும்பட்டகம்” என்பதை காணலாம். “சாதி சமய வேறுபாடுகள் வளராத சமூகம் சங்க காலச் சமூகம். இத்தகைய சிறப்பு பெற்ற சங்கச் சமூக இலக்கியங்களை மேலை நாட்டறிஞர் போற்றுகின்றனர். சங்க இலக்கியங்களால் தமிழ்ச் சமூகம் பெருமை பெற்றது எனலாம்”
Copyright (c) 2026 முனைவர் ந.சுமதி (Author) https://creativecommons.org/licenses/by/4.0
தொல்காப்பியம் மற்றும் நன்னூலில் கற்பித்தல் நெறிகள்: மெல்லக் கற்கும் மாணவர்களுக்கான வழிகாட்டல்கள்
கல்வி என்பது வெறும் அறிவுப் பகிர்வு மட்டுமல்லாமல், மாணவர்களின் மனநிலை மற்றும் கற்கும் திறனை அறிந்து கற்பிக்கும் உன்னதமான கலை என்பதைப் பண்டைய தமிழ்ச் சமூகம் நன்கு உணர்ந்திருந்தது. தற்காலக் கல்வியியலில் பெரும் சவாலாகக் கருதப்படும் மெல்லக் கற்கும் மாணவர்களுக்கான தீர்வுகள், நம் நாட்டுப் பண்டைய இலக்கண நூல்களான தொல்காப்பியம் மற்றும் நன்னூலில் ஏற்கனவே மிக நுட்பமாக விவரிக்கப்பட்டுள்ளன. இவ்வாய்வுக் கட்டுரை, இவ்விரு நூல்களிலும் கூறப்பட்டுள்ள கற்பித்தல் நெறிமுறைகளையும், மாணவர் வகைப்பாடுகளையும் தற்காலக் கல்விச் சூழலோடு ஒப்பிட்டு ஆராய்கிறது.தொல்காப்பிய மரபியலில் கூறப்படும் அளவறிந்து கற்றல் என்னும் கோட்பாடு, மெல்லக் கற்கும் மாணவர்களின் உள்வாங்கும் திறனுக்கு ஏற்பப் பாடங்களைச் சிறுகச் சிறுகப் பகுத்துக் கற்பிக்க வேண்டியதன் அவசியத்தை உணர்த்துகிறது. மேலும், நன்னூல் பொதுப்பாயிரத்தில் பவணந்தி முனிவர் மண்ணொடு கிளி என்னும் உவமையின் வாயிலாக, பலமுறை எளிய சான்றுகளுடன் விளக்கினால் மட்டுமே புரிந்து கொள்ளும் கடைநிலை மாணவர்களின் இயல்பைக் குறிப்பிடுகிறார். மாணவர்களின் இத்தகைய கற்றல் குறைபாடுகளைக் குற்றம் என்று கூறாமல், ஆசிரியர்கள் தங்களின் கற்பித்தல் முறைகளை மாணவர்களின் வாலறிவின் தன்மை எனப்படும் தற்போதைய அறிவுத் திறனுக்கு ஏற்ப மாற்றியமைக்க வேண்டும் என்று நன்னூல் வழிகாட்டுகிறது.இதன் மூலம், தற்கால வகுப்பறைகளில் உள்ள மெல்லக் கற்கும் மாணவர்களை எவ்வித மன உளைச்சலுக்கும் ஆளாக்காமல், பண்டைய தமிழ் இலக்கண உளவியல் நெறிமுறைகளைப் பயன்படுத்தி எவ்வாறு மிக எளிதாகக் கல்வி நீரோட்டத்தில் இணைக்க முடியும் என்பதை இக்கட்டுரை விரிவாக விளக்குகிறது
Copyright (c) 2026 பாலமுருகன் பெ, முனைவர் மு.ராதா (Author) https://creativecommons.org/licenses/by/4.0
நாட்டுப்புறப் பாடல்களில் சடங்குகளும் நம்பிக்கைகளும்
மனித வாழ்வில் பிறப்பு முதல் இறப்பு வரை பல்வேறு நம்பிக்கைகள் சடங்குமுறைகள் காணப்படுகின்றன. இவற்றைப் பின்பற்றுவதால் தங்கள் வாழ்வு வளமும், நலமும் பெறும் என்று மக்கள் நம்பினர். இவைகள் மனிதனால் உருவாக்கப்பட்டு அம்மனித சமூகத்தால் பின்பற்றப்பட்டு பாதுகாக்கப்பட்டு வருகின்றன. இவற்றை நாட்டுப்புறவியல் துறை ஆராய்ந்து கருத்துருக்களையும் தந்திருக்கின்றன. மனிதப் பிறப்பு, தொட்டிலிடுதல், காதுகுத்துதல், திருமணச் சடங்கு, இறப்புச் சடங்கு, இயற்கைப் பற்றிய சடங்கு என்ற சடங்குமுறைகளைப் பின்பற்றுவதும், சடங்குகளோடு தொடர்பான நம்பிக்கைகளான குழந்தை தொடர்பான நம்பிக்கைகள், கண்ணேறு கழித்தல், நாள் பார்த்தல், சகுணம் பார்த்தல் முதலியவற்றை செய்தல் நாட்டுப்புற மக்களிடையே காணலாகும் நம்பிக்கைகளாகும். இன்றைய நவீன நாகரிகம் நாட்டுப்புற மக்களின் வாழ்க்கை முறையை பல வகையில் மாற்றியமைத்தாலும் மரபு ரீதியான சடங்கு முறைகளையும் நம்பிக்கைகளையும் இன்றளவும் மக்கள் பின்பற்றி வருவதை ஆராயும் நோக்கில் இவ்வாய்வு நிகழ்த்தப்பட்டுள்ளது.
Copyright (c) 2026 ந.பொன்ராஜ், முனைவர் டி.க.சித்திரைசெல்வி (Author) https://creativecommons.org/licenses/by/4.0
விருந்தோம்பலும் வீரமும்: சங்ககால தமிழர்களின் அடையாளங்கள்
சங்ககாலத் தமிழர்களின் வாழ்க்கைமுறையையும் சமூகப் பண்பாட்டையும் வெளிப்படுத்தும் முக்கியமான இரு அடையாளங்கள் ‘விருந்தோம்பல்’ மற்றும் ‘வீரம்’ ஆகும். சங்க இலக்கியங்கள் தமிழர் சமுதாயத்தின் உயர்ந்த பண்புகளையும், மனிதநேய உணர்வுகளையும் தெளிவாகப் பதிவு செய்கின்றன. அவற்றில் விருந்தினரை அன்புடன் வரவேற்று உபசரிக்கும் பண்பும், நாட்டிற்காகவும் கண்ணியத்திற்காகவும் உயிர் தியாகம் செய்யத் தயங்காத வீர உணர்வும் முக்கிய இடம் பெறுகின்றன. விருந்தோம்பல் என்பது சங்ககால மக்களின் அறநெறி வாழ்க்கையின் அடிப்படையாகக் கருதப்பட்டது. புறநானூறு, அகநானூறு, குறுந்தொகை போன்ற நூல்களில் ஏழ்மையிலும் விருந்தினரை போற்றிய தமிழர்களின் மனப்பான்மை சிறப்பாக எடுத்துக்கூறப்படுகிறது. அதேபோல், வீரமும் சங்க தமிழர்களின் அடையாளமாக விளங்கியது. வீரர்களுக்காக நடுகல் நாட்டும் மரபும் அக்கால வீரப்பண்பாட்டின் சான்றாகும். விருந்தோம்பலும் வீரமும் ஒன்றுக்கொன்று முரண்பட்ட பண்புகள் அல்ல; மாறாக சங்ககால தமிழர்களின் முழுமையான வாழ்க்கை நெறியை வெளிப்படுத்தும் இரு முகங்களாக அமைந்துள்ளன. அன்பும் அறமும் கொண்ட மனிதநேயம் ஒரு புறம் இருந்தாலும், தேவையான போது வீரத்துடன் செயல்படும் மனவலிமையும் தமிழர்களிடம் இருந்தது. இதன்மூலம் சங்ககால சமூகம் உயர்ந்த பண்பாட்டு நாகரிகத்தையும் ஒழுக்கநெறியையும் கொண்டிருந்தது என்பதை அறிய முடிகிறது. எனவே, சங்க இலக்கியங்கள் வெளிப்படுத்தும் விருந்தோம்பலும் வீரமும் தமிழர் இனத்தின் பண்பாட்டு அடையாளங்களாக மட்டுமல்லாமல், இன்றைய சமூகத்திற்கும் வழிகாட்டும் உயர்ந்த வாழ்க்கை மதிப்புகளாகவும் விளங்குகின்றன.
Copyright (c) 2026 த.சந்தோஷ்குமார், முனைவர் ச. சந்திரகலா (Author) https://creativecommons.org/licenses/by/4.0
தமிழகத்தின் வடமேற்குப் பகுதியில் அமைந்துள்ள ஒரு வரலாற்றுச் சிறப்புமிக்க பகுதியாகக் கொங்கு மண்டலம் திகழ்கிறது. “கொங்கு மண்டலத்தின் பண்பாடு அதன் மொழி, வழிபாட்டு மரபுகள், நாட்டுப்புறக் கலைகள், திருவிழாக்கள் மற்றும் சமூக வாழ்க்கைக் கூறுகளின் ஒருங்கிணைப்பாக விளங்குகிறது.”1 கோயம்புத்தூர், நீலகிரி, ஈரோடு, திருப்பூர், சேலம், நாமக்கல் மற்றும் கரூர் ஆகிய மாவட்டங்களை உள்ளடக்கிய பகுதியாகும். இப்பகுதி மக்கள் தனித்துவமான வரலாறு மற்றும் பண்பாட்டு மரபுகளைத் தற்காலத்திலும் பின்பற்றி வருகின்றனர். வேளாண்மை, தனித்துவமான பேச்சுவழக்கு, கூட்டுக்குடும்ப வாழ்க்கை முறை, பாரம்பரியச் சடங்குகள், விருந்தோம்பல் மற்றும் வழிபாட்டு முறைகள் ஆகியவை இப்பகுதியின் முக்கியப் பண்பாட்டுக் கூறுகளாகும். “நாட்டுப்புற இயல் என்பது மக்களின் வாழ்வியல், நம்பிக்கைகள், பழக்கவழக்கங்கள், கலைகள் மற்றும் மரபுகளின் தொகுப்பாகும்.”2 கொங்கு நாட்டுப்புறக் கலைகள் மக்களின் வாழ்வியலோடு இணைந்துள்ள முக்கியப் பண்பாட்டுச் செல்வமாகும். கொங்கு வட்டாரத்தின் பேச்சுவழக்கு தனித்துவமான பண்பாட்டுக் கூறாகும். இவ்வழக்கு கொங்கு மக்களின் அடையாளத்தையும் மரியாதைப் பண்பையும் வெளிப்படுத்துகிறது. பிறப்பு முதல் இறப்பு வரை பின்பற்றப்படும் சடங்குகள் மற்றும் மரபுகள் தொடர்ந்து அடுத்தடுத்த தலைமுறைகளைச் சென்றடைகிறது. இப்பண்பாட்டுக் கூறுகளை ஆய்வு செய்வதன் மூலம் கொங்கு மண்டலத்து மக்களின் பாரம்பரியத் தொடர்ச்சியை ஆழமாகப் புரிந்துகொள்ளலாம்.
Copyright (c) 2026 சி. பிரபாகர் (Author) https://creativecommons.org/licenses/by/4.0